31987R3985
L 376/1
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 3985/87 НА КОМИСИЯТА
от 22 декември 1987 година
за изменение на Регламент (ЕИО) № 2658/87 на Съвета относно тарифната и статистическа номенклатура и Общата митническа тарифа
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност,
като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по специално член 9 от него,
като има предвид, че Регламент (ЕИО) 2658/87 установи номенклатура на стоки, по-долу наричана „Комбинирана номенклатура“, която да отговаря едновременно на изискванията както на Общата митническа тарифа, така и на външнотърговската статистика на Общността;
като има предвид, че определени регламенти относно общата организация на селскостопански пазари предвиждат тарифната номенклатура, резултат на тяхното прилагане, да бъде включена в Комбинираната номенклатура; като има предвид, че те изменят, ако е необходимо, митата; като има предвид, че затова е подходящо да се включат в настоящия регламент всички изменения от регламенти, приети в рамките на Общата селскостопанска политика;
като има предвид, че на 24 ноември 1987 г. Съветът реши конвенционалните ставки за мита да бъдат прилагани спрямо определени продукти, попадащи в глава 85 от Комбинираната номенклатура; като има предвид, че е подходящо да се включат тези ставки в Комбинираната номенклатура;
като има предвид, че за да се осигури еднакво тълкуване и прилагане на Комбинираната номенклатура, е подходящо да се изясни значението на определени термини, използвани в раздел XI от тази номенклатура посредством въвеждането на три допълнителни бележки;
като има предвид, че за да се осигури подобряване на терминологията на Комбинираната номенклатура в някои случаи се изискват определени текстови изменения;
като има предвид, че предвидените мерки в настоящия регламент са в съответствие със становището на Комитета по номенклатурата,
ПРИЕ НАСТОЯЩИЯ РЕГЛАМЕНТ:
Член 1
Комбинираната номенклатура, приложена към Регламент (ЕИО) № 2658/87, се изменя в съответствие с настоящото приложение.
Член 2
Настоящият регламент влиза в сила от 1 януари 1988 г.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 22 декември 1987 година.